Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: információcseréről szóló 1999. évi LIV. törvény rendelkezései szerint a NEBEK adattovábbítási tevékenységével
Paragraph Index: 1346

információcseréről szóló 1999. évi LIV. törvény rendelkezései szerint a NEBEK adattovábbítási tevékenységével kapcsolatos adatvédelmi ellenőrzési feladatokat ellátó köztisztviselő (adatvédelmi felelős), akit a belügyminiszter javaslata alapján a miniszterelnök nevez ki, a közszolgálati jogviszonyával kapcsolatos munkáltatói jogokat — a kinevezés és a felmentés kivételével — a belügyminiszter gyakorolja. 1998. évi beszámolójában az adatvédelmi biztos részletesen foglalkozott a nemzeti ellenőrző hatóság függetlenségének jelentőségével, feltételeivel. A honi jogalkotó az ellenőrző szerv végrehajtó hatalom alá rendelése mellett döntött, viszont a NEBEK adatvédelmi felelősének tevékenységét az adatvédelmi biztos ellenőrizheti.(Részletesebben lásd a Jogszabályvéleményezés fejezetben.) 1999-ben panasz- és konzultációs beadványok egyaránt érkeztek az adatvédelmi biztos irodájához, emelkedett a magánszemélyektől származó indítványok száma. Egy magyar—svéd kettős állampolgárságú panaszos abban a kérdésben kérte az adatvédelmi biztos vizsgálatát, hogy a stockholmi magyar nagykövetség az adatvédelmi követelményeknek megfelelően szolgáltatta-e ki kiskorú gyereke Magyarországon előterjesztett útlevélkérelmével kapcsolatos adatait a panaszos volt házastársának. A stockholmi magyar nagykövetség a gyermek útlevélkérelmére vonatkozó adatait külföldre továbbította akkor, amikor azokat a svéd állampolgárságú volt házastárs részére átadta. A külföldre történő adattovábbításra csak akkor kerülhet sor, ha ahhoz az érintett hozzájárul, vagy azt törvény lehetővé teszi, feltéve hogy az adatkezelés feltételei a külföldi adatkezelőnél minden egyes adatra nézve teljesülnek. Külön törvényi felhatalmazás nem volt az adattovábbításhoz, és mivel a gyermek a Polgári Törvénykönyv (Ptk.) szerint életkora miatt cselekvőképtelennek minősül, helyette érvényes jognyilatkozatokat — így az ügyben megkövetelt hozzájáruló nyilatkozatot is — törvényes képviselője, azaz szülője jogosult megtenni. A szülők törvényes képviselőként a gyermek nevében érvényes jognyilatkozatokat tehetnek, ennek csak akkor lenne akadálya, ha a nyilatkozatot tevő szülő és a gyermek között az ügyben bizonyítható érdekellentét áll fenn. Ebben az esetben a másik szülő vagy a gyámhatóság által kirendelt eseti gondnok tehet hozzájáruló nyilatkozatot. Mivel jelen esetben a bírósági eljárásokból fakadóan az érdekellentét a szülők egymás közötti viszonyában, nem pedig a volt házastárs és a gyermek között áll fenn, ezért a volt házastárs a gyermek nevében jogszerűen

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes